
Hártyára ejtett labda

A dobok hangja mindenki számára ismerős lehet, és forrása elsőre triviálisnak tűnhet. A hangot és annak okát jobban megvizsgálva egy nagyon érdekes, összetettebb jelenségcsoportot fedezünk fel. A hang létrejöttének pontosabb megértéséhez a dobok működését egyszerű eszközökkel reprodukáljuk, egy műanyag pohárra erősített membránra ejtett fém golyó segítségével. A membránra érkező golyó becsapódása során létrejövő hang különböző frekvenciáit és intenzitását megvizsgálva különleges jellegzetességeket és szabályosságokat figyelhetünk meg, amik a fizikai értelemben egyszerű elméleti modellünk eredményeivel is jól összeegyeztethetőek. Ez alapján látható, hogy egy ilyen dobszerű rendszernél mely tagok játszanak domináns szerepet a hang létrejöttében. Méréseinkből kiderül, hogy a modellünk a vizsgált jelenségre megfelelő pontosággal alkalmazható, így egy összetett rendszer leírását sikerült egy egyszerű, akár középiskolai szintén értelmezhető modellel és kísérleti összeállítással megalkotni.



